ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση της υπ’  αρ. 3269/18.5.2007 (Δ’  248)
απόφασης κήρυξης έκτασης ως αναδασωτέας
του Διευθυντή Δασών Ν. Πιερίας, για έκταση εμβαδού 590,00 τ.μ. στη θέση «Οξυάς λάκκος» πε-
ριοχής Λιτοχώρου του Δήμου Δίου Ολύμπου Π.Ε.
Πιερίας.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’  αρ. 964783/
2.8.2023 απόφαση της Εντεταλμένης Περιφερειακής Συμβούλου Αττικής, που δημοσιεύθηκε στην
Εφημερίδα της Κυβερνήσεως (Δ’ 655).
ΑΠΟΦΑΣΕΙΣ
Αριθμ.  64838
(1)
Ανάκληση της υπ’ αρ. 3269/18.5.2007 (Δ’ 248)
απόφασης κήρυξης έκτασης ως αναδασωτέας
του Διευθυντή Δασών Ν. Πιερίας, για έκταση εμβαδού 590,00 τ.μ. στη θέση «Οξυάς λάκκος» πε-
ριοχής Λιτοχώρου του Δήμου Δίου Ολύμπου Π.Ε.
Πιερίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 3 του άρθρου 117 και την παρ. 1 του άρθρου 24 του Συντάγματος (Α΄ 120/2008).
2. Τον ν. 998/1979 «περί προστασίας των δασών και
δασικών εκτάσεων εν γένει της χώρας» (Α΄ 289) και ειδικότερα τις διατάξεις του άρθρου 44.
3. Τις υπ΄αρ. 117080/6353/13-11-2014 (ΑΔΑ 77ΣΕ0-ΙΒ3),
116477/6078/11-11-2014 και 124581/2774/26-05-2015
εγκύκλιες διαταγές του ΥΠΕΚΑ και τις υπ΄αρ. 153373/
441/22-02-2017 (ΑΔΑ 61ΤΗ4653Π8-Ω7Θ) και 158577/
1580/04-07-2017 (ΑΔΑ Ψ1Ρ74653Π8-Ω1Ω) εγκυκλίους
του ΥΠΕΝ, οι οποίες αφορούν τη διαδικασίας άρσης ή
ανάκλησης αποφάσεων αναδάσωσης.
4. Το άρθρο 2 του ν. 4824/2021, με το οποίο κυρώθηκε η από 13.8.2021 Πράξη Νομοθετικού Περιεχομένου
«Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις»
(Α΄ 143).
5. Τον ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώ-
πινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/
σπουδαστριών της Εθνικής Σχολής Δημόσιας Διοίκησης
και Αυτοδιοίκησης για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της
μεταφοράς των δασικών υπηρεσιών στο Υπουργείο Περιβάλλοντος και Ενέργειας, διατάξεις για την εφαρμογή
του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύνταξη Ομογενών και άλλες επείγου-
σες διατάξεις» (Α΄ 63) και ειδικότερα τα άρθρα 47 έως 55.
6. Το π.δ. 29/2022 «Τροποποίηση του π.δ. 132/2017
«Οργανισμός Υπουργείου Περιβάλλοντος και Ενέργειας
(Υ.Π.ΕΝ.)» (Α΄ 77).
7. Την υπό στοιχεία ΥΠΕΝ/ΔΔΥ/48478/3594/2022 κοινή υπουργική απόφαση «Καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156)» (Β΄ 2415).
8. Την υπό στοιχεία ΥΠΕΝ/ΔΝΕΠ/83988/2740/
25.08.2022 απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
9. Την υπό στοιχεία ΥΠΕΝ/ΔΠΔ/105293/6510/
13.10.2023 (ΑΔΑ 6ΗΑΝ4653Π8-6ΑΣ) εγκύκλιο διαταγή «Οδηγίες εφαρμογής των διατάξεων της παρ. 2 του
άρθρου 18 του ν. 3889/2010 σε συνδυασμό με την
παρ. 4 του άρθρου 44 του ν. 998/1979».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 128
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/04.03.2024
10. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο ’’Πρόγραμμα Διαύγεια’’ και άλλες διατάξεις»
(Α΄ 112).
11. Το υπό στοιχεία Γ39682/28-4-2015 έγγραφο του
Εθνικού Τυπογραφείου «Υποχρεωτική (από 1.7.2015)
αποστολή εγγράφων για δημοσίευση στο Φύλλο της
Εφημερίδας της Κυβέρνησης με χρήση τεχνολογιών
πληροφορικής και επικοινωνιών και προηγμένης ηλεκτρονικής υπογραφής».
12. Την υπ’ αρ. 3269/18-05-2007 απόφαση του Διευθυντή Δασών Πιερίας «Κήρυξη αναδασωτέας εκτάσεως
εμβαδού 590,00 τ.μ. στη θέση «Οξυάς λάκκος» περιφέρειας Δήμου Λιτοχώρου Νομού Πιερίας».
13. Τις υπ’  αρ. 105/2022 και 115/2022 (ΑΔΑ
ΩΑΝΩ4653Π8-664) αποφάσεις της 1ης ΕΠΕΑ Πιερίας,
με την οποία η ανωτέρω έκταση χαρακτηρίστηκε ως μη
δασικού χαρακτήρα (ΑΑ με KATHGORAL 1 AN).
14. Τον αναμορφωμένο δασικό χάρτη της περιοχής
Λιτοχώρου του Δήμου Δίου - Ολύμπου της Π.Ε. Πιερίας,
όπως αυτός κυρώθηκε με την υπ΄αρ. 36067/18-10-2022
(Δ΄ 722, ΑΔΑ: 63784653Π8-2ΦΞ) απόφαση του Γ.Γ. Δασών και στον οποίο δεν έχει ενσωματωθεί η παραπάνω
απόφαση.
15. Την υπ’ αρ. 989/02-01-2023 εισήγηση της Διεύθυνσης Δασών Πιερίας, περί ανάκλησης της υπ’ αρ. 3269/
18-05-2007 απόφαση του Δ/ντή Δασών Πιερίας «Κήρυξη
αναδασωτέας εκτάσεως εμβαδού 590,00 τ.μ. στη θέση
“Οξυάς λάκκος” περιφέρειας Δήμου Λιτοχώρου Νομού
Πιερίας», αποφασίζουμε:
Την ανάκληση, λόγω έκδοσης αυτής κατά πλάνη περί
τα πράγματα ως προς τον δασικό χαρακτήρα της υπόψη έκτασης και σε εφαρμογή της υπό στοιχεία ΥΠΕΝ/
ΔΠΔ/105293/6510/13.10.23 (ΑΔΑ 6ΗΑΝ4653Π8-6ΑΣ)
εγκύκλιο διαταγή «Οδηγίες εφαρμογής των διατάξεων
της παρ. 2 του άρθρου 18 του ν. 3889/2010 σε συνδυασμό με την παρ. 4 του άρθρου 44 του ν. 998/1979», της
υπ’ αρ. 3269/18-05-2007 απόφασης του Δ/ντή Δασών
Ν. Πιερίας, με την οποία κηρύχθηκε ως αναδασωτέα έκταση εμβαδού 590,00 τ.μ. στη θέση «Οξυάς λάκκος» περιο-
χής Λιτοχώρου του Δήμου Δίου Ολύμπου, όπως αυτή αποτυπώνεται, με στοιχεία 1-2-…-15-18-19-20-24-…-34-1,
στο από τον Δεκέμβριο του 2022 τοπογραφικό διάγραμμα του Πτ. Πολιτικού Μηχανικού Δημ. Μπουρουζίκα,
κλ. 1:500, που ελέγχθηκε και θεωρήθηκε από εμάς και
αποτελεί αναπόσπαστο μέρος της παρούσας, δυνάμει
της υπό στοιχείου (13) του προοιμίου και σε εφαρμογή
των σχετικών εγκύκλιων διαταγών.
Με την απόφασή μας αυτή δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/04.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 8 Φεβρουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής
Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπ’ αρ. 964783/2.8.2023 απόφαση της Εντεταλμένης
Περιφερειακής Συμβούλου Αττικής, που δημοσιεύθηκε στην
Εφημερίδα της Κυβερνήσεως (Δ’ 655), στη σελίδα 6932, στην
Α’ στήλη, στον 15ο στίχο εκ των κάτω, διορθώνεται:
το εσφαλμένο: «Αθήνα, 2 Αυγούστου 2022»,
στο ορθό: «Αθήνα, 2 Αυγούστου 2023».
(Από το Εθνικό Τυπογραφείο)

[Source: 20240400128.pdf | Tokens: 6347]